

**ŽUPANIJSKA SKUPŠTINA**

**KLASA:**

**URBROJ:**

**Zadar,**

Na temelju članka 15. stavka 2. Zakona o javnoj nabavi (Narodne novine, broj: 120/16, 114/22) i članka 12. Statuta Zadarske županije (Službeni glasnik Zadarske županije, broj: 15/09, 7/10, 11/10, 4/12, 2/13, 14/13, 3/18, 5/20, 5/21) Županijska skupština Zadarske županije na \_\_ sjednici održanoj dana \_\_\_\_\_\_\_\_\_\_\_\_\_\_\_\_\_ godine, d o n o s i

**PRAVILNIK O IZMJENI I DOPUNI PRAVILNIKA**

**O PROVEDBI POSTUPAKA JEDNOSTAVNE NABAVE**

**Članak 1.**

U Pravilniku o provedbi postupaka jednostavne nabave (Službeni glasnik Zadarske županije, broj: 3/23) članak 3. mijenja se i glasi:

„Postupci jednostavne nabave u smislu ovog Pravilnika dijele se na:

* postupke nabave čija je procijenjena vrijednost manja od 4.000,00 eura,
* postupke nabave čija je procijenjena vrijednost jednaka ili veća od 4.000,00 eura i manja od 26.540,00 eura za nabavu robe, usluga i projektnih natječaja, odnosno manja od 66.360,00 eura za nabavu radova.“

**Članak 2.**

U članku 7. stavak 1. riječi: „i 18.“ brišu se.

U stavku 1. točka 3. iza riječi: „oglašavanja“ zarez briše se te se dodaju riječi: „u dnevnom i tjednom tisku, nabave dnevnog i tjednog tiska,“

**Članak 3.**

Članak 10. mijenja se i glasi:

„Upravni odjeli su obvezni u planu nabave za proračunsku godinu planirati sve predmete nabave čija je procijenjena vrijednost jednaka ili veća od 2.650,00 EUR.

Upravni odjel za javnu nabavu i upravljanje imovinom (u daljnjem tekstu: Odjel) provodi sve postupke jednostavne nabave za potrebe upravnih odjela čija je procijenjena vrijednost jednaka ili veća od 4.000,00 eura.“

**Članak 4.**

U članku 11. stavak 1. mijenja se i glasi:

„Postupak jednostavne nabave čija je procijenjena vrijednost jednaka ili veća od 4.000,00 eura pokreće se na način propisan ovim Pravilnikom i pod uvjetom da je nabava planirana u planu nabave za proračunsku godinu.“

**Članak 5.**

U članku 12. stavak 1. mijenja se i glasi:

„Priprema i pokretanje postupka jednostavne nabave procijenjene vrijednosti do 4.000,00 eura u nadležnosti je upravnog odjela koje je Proračunom utvrđeno kao nositelj sredstava.“

Stavak 2. mijenja se i glasi:

„Postupci jednostavne nabave čija je vrijednost jednaka ili veća od 4.000,00 eura pokreću se na temelju Zahtjeva za pokretanjem postupka jednostavne nabave (u daljnjem tekstu: Zahtjev) ovjerenog od pročelnika upravnog odjela kojemu je jednostavna nabava potrebna.“

**Članak 6.**

Naslov iznad članka 13. mijenja se i glasi:

„PROVEDBA POSTUPKA JEDNOSTAVNE NABAVE ČIJA JE PROCIJENJENA VRIJEDNOST MANJA OD 4.000,00 EURA“

U članku 13. stavak 1. mijenja se i glasi:

„Nabava roba, usluga i radova procijenjene vrijednosti do 4.000,00 eura provode upravni odjeli koji imaju potrebu za predmetnom nabavom izdavanjem narudžbenice ili sklapanjem ugovora, na temelju jedne ili više dostavljenih ponuda.“

Stavak 3. mijenja se i glasi:

„U slučaju da ponudu dostavlja gospodarski subjekt koji nije u sustavu PDV – a, a vrijednost nabave je veća od iznosa iz stavka 1. ovog članka, te ista ne prelazi ukupan iznos od 5.000,00 eura, narudžbenicu ili ugovor potpisuje pročelnik upravnog odjela kojemu je nabava potrebna.“.

**Članak 7.**

Naslov iznad članka 16. mijenja se i glasi:

„JEDNOSTAVNA NABAVA ČIJA JE PROCIJENJENA VRIJEDNOST JEDNAKA ILI VEĆA OD 4.000,00 EURA I MANJA OD 26.540,00 EURA ZA NABAVU ROBE, USLUGA I PROJEKTNIH NATJEČAJA, ODNOSNO MANJA OD 66.360,00 EURA ZA NABAVU RADOVA“

Članak 16. mijenja se i glasi:

„Za postupak jednostavne nabave procijenjene vrijednosti jednake ili veće od 4.000,00 eura i manje od 26.540,00 eura za nabavu robe i usluga te projektnih natječaja, odnosno manje od 66.360,00 eura za nabavu radova pročelnik upravnog odjela kojemu je jednostavna nabava potrebna dostavlja Odjelu, Zahtjev i troškovnik elektroničkim putem u otvorenom i .pdf formatu, najkasnije 15 dana prije objave poziva za podnošenje ponuda.“

**Članak 8.**

U članku 17. stavak 1. mijenja se i glasi:

„Postupci iz članka 16. ovog Pravilnika provode se slanjem Poziva na dostavu ponuda (u daljnjem tekstu: Poziv) elektroničkim putem na adrese najmanje tri (3) gospodarska subjekta i/ili objavom Poziva svim zainteresiranim gospodarskim subjektima na mrežnoj stranici Županije [www.zadarska-zupanija.hr/](http://www.zadarska-zupanija.hr/) (javna nabava).“

Iza stavka 3. dodaje se stavak 4. koji glasi:

„Sve pristigle ponude, bez obzira kako je poziv upućen, imaju jednak status u postupku pregleda i ocjene pristiglih ponuda.“

**Članak 9.**

Naslov iznad članka 18. briše se.

Članak 18. briše se.

**Članak 10.**

Članak 19. briše se.

**Članak 11.**

Naslov iznad članka 20. mijenja se i glasi:

„NAČIN PROVEDBE POSTUPKA JEDNOSTAVNE NABAVE ČIJA JE PROCIJENJENA VRIJEDNOST JEDNAKA ILI VEĆA OD 4.000,00 EURA“

U članku 20. stavak 1. riječi „i 18.“ brišu se.

**PRIJELAZNE I ZAVRŠNE ODREDBE**

**Članak 12.**

Postupci jednostavne nabave koji su pokrenuti prije stupanja na snagu ovoga Pravilnika dovršit će se prema odredbama Pravilnika o provedbi postupaka jednostavne nabave (Službeni glasnik Zadarske županije, broj: 3/23) koji je bio na snazi u vrijeme započinjanja postupka nabave.

**Članak 13.**

Ovaj Pravilnik objavljuje se u „Službenom glasniku Zadarske županije“, a stupa na snagu osam dana od dana objave.

 **PREDSJEDNIK**

**dr. sc. Zoran Šikić**

**DOSTAVITI:**

- na nadzor: Ministarstvo gospodarstva i održivog razvoja,

 Ulica grada Vukovara 78, Zagreb

- Upravni odjel za pravne i zajedničke poslove, ovdje

- Pismohrana, ovdje